På 50- og 60-tallet var Blue Note en jazzlabel med svært godt renommé. Det ga ut et stort antall innflytelsesrike og stilpregende jazzplater med blant annet Bud Powell, Miles Davis, John Coltrane, Ornette Coleman og Thelonious Monk. Blue Note var kjent for høyt kunstnerisk nivå og en fremragende klangkvalitet på de utgitte platene. De fleste opptakene ble utført av lydingeniøren Rudy Van Gelder i hans eget musikkstudio.